|  |  |  |  |  |
| --- | --- | --- | --- | --- |
| Institution: | SOF-SVS |  | |  |
| Afdeling: |  | Udarbejdet af: | Tina Riegels-Jakobsen og Christina Ryborg | |
| Sagsnr.: |  | E-mail: | [TIRI@esbjergkommune.dk](mailto:TIRI@esbjergkommune.dk) og [christina.ellegaard.ryborg@rsyd.dk](mailto:christina.ellegaard.ryborg@rsyd.dk) | |
| Dato: |  | Telefon: |  | |

Referat fra møde i Det Lokale Samordningsforum for Sydvestjysk Sygehus (SOF-SVS)

Dato: Den 6. januar 2021 fra kl. 13.00-15.00

Sted: Mødelokale 5 og 6 og/eller via video (se mødeindkaldelsen for opkaldslink)

Deltagere:

* Billund:

Pia Mejborn, Ældrechef

Lene Bruun, Leder af sundhedsstaben

* Esbjerg:

Arne Nikolajsen, Næstformand for SOF-SVS, Direktør Sundhed & Omsorg (mødeleder)

Anni Kjærgaard Sørensen, Hjemmesygeplejechef

Tina Riegels-Jakobsen, Kommunal medsekretær for SOF-SVS

* Fanø:

Agnete Steffensen, Teamleder Velfærd - Sundhed & Administration

Nanna Sunbjørg Jancyardottir, udviklingssygeplejerske

* SVS:

Susanne Lauth, Formand SOF-SVS, Sygeplejefaglig direktør

Anna-Marie Bloch Münster, Lægelig direktør

Birgit Brodde, Ledende oversygeplejerske, Kirurgisk omr.

Jette Kynde Schøtz, Ledende oversygeplejerske

Alice Skovhede Nielsen, Ledende overlæge, Fælles Akutmodtagelse

Døne Bagdat, Ledende oversygeplejerske, Ortopædkirurgisk omr.

Marianne Thomsen, Chefterapeut

Lars Henriksen, Kvalitets- og forbedringschef

Lene Jensen, Ledende oversygeplejerske, Neurologisk omr.

Conny Olesen, Ledende Oversygeplejerske, Medicinsk omr.

Camilla Tykgaard Clausen, AC-fuldmægtig

Christina Ryborg, regional medsekretær for SOF-SVS

* Varde:

Thorkild Sloth Pedersen, Ældrechef

Anette Førgaard, Leder af visitationen

Anne-Mette Lange Andersen, Leder af Sygeplejen

Hanne Josefsen, Sundhedschef

* Vejen:

Kirsten Dyrholm Hansen, Ældre- og rehabiliteringschef

Dorte Juhl Folmer, Sundhedsfaglig Chefkonsulent og leder af Myndighed Ældre

Anne-Mette Dalgaard, Sundhedschef

Anette Filtenborg, Strategisk udviklingskonsulent

Afbud:

Almen Praksis:

Jytte Møller, Praksiskoordinator på SVS og praktiserende læge

Dagsordenspunkter:

### Velkommen og godkendelse af dagsorden (5 min.: 13.00-13.05)

***Referat***

*Dagsordenen blev godkendt.*

### Status på COVID-19 (Kl.13.05-13.35) - Ved Formandskabet

***Referat***

*SVS: Der er 26 indlagte, 5 på intensiv og 3 i FAM på SVS. D. 4/1 2021 rykkede SVS op på beredskabsniveau 2, og har derfor reduceret planlagt kapacitet. Alt der er muligt at frigøre er frigjort, især til at kunne varetage intensive pladser. Der er et godt samarbejde mellem afdelinger omkring patienter, og SVS har haft succes med at COVID patienter, så vidt muligt, ligger på det speciale, som de ellers hører til.*

*Det har været udfordrende mellem jul og nytår. Særligt vaccination har krævet mange timer.*

*Tak for samarbejdet omkring vaccination.*

*Værnemidler*

* *Der er kommet nye retningslinjer*

*Varde: Smitte på 1 plejehjem og 1 botilbud*

*Esbjerg: Har haft 4 dødsfald. Har konstateret, at mundbind fra leverandør ikke lever op til kriterier. SVS har oplevet noget lignende.*

*Annette Bjørn er indkøbschef i regionen og kan kontaktes vedrørende tvivlsspørgsmål omkring værnemidler.*

*Næste vaccinationsfase er ved at blive planlagt. Fasen afhænger af, hvornår vaccinerne kommer.*

*Borgerne får besked via e-boks.*

*Generelt ros til samarbejdet omkring udrulning af vaccinationer.*

*Kommunerne udtrykte, at de har behov for minimum to dages varsel til at kunne planlægge.*

*Der sendes en skriftlig status vedrørende vaccinationsindsatsen på SVS på mail.*

### Faste dagsordenspunkter (13.35-14.05)

1. Sidste nyt vedr. diabetes, ved Formandskabet

Sydvestjysk Diabetesudvalg afholdte møde den 20. oktober 2020.

Per Heden, Formand for Sydvestjysk Diabetesudvalg deltager under punktet og præsenterer drøftelser fra mødet.

Per vil blandt andet komme ind på, at der var en drøftelse af, hvor kommuner og almen praksis søger information omkring de nyeste retningslinjer og vejledninger. Der kan findes information på sundhed.dk, diabetesforeningen, Videncenter for diabetes og diabeteshåndbogen. Men er det tilstrækkeligt? Vil der være værdi i, at der på hvert SOF-møde medsendes en oversigt over nyeste retningslinjer? Eller er der behov for en fælles hjemmeside, hvor alle nye retningslinjer findes eller lignende?

***Referat***

*Per Heden indledte med at præsentere resultaterne fra et studie, som havde vist, hvor stor effekt der er af intensiv behandling af type 2-diabetes. Per Heden spurgte til, hvordan vi sikrer, at alle kender nye retningslinjer indenfor diabetesområdet?*

* *Det blev besluttet, at:*
  + *Nye retningslinjer fremlægges/vedlægges dagsordener til SOF møder og derefter vil SOF medlemmer være ansvarlige for, at den nye viden distribueres i egen organisation.*
  + *Per Heden laver en opdatering/nyhedsbrev, som kommer med til hvert SOF. Det prøves af i et år.*
  + *Koordinationsgruppen gøres opmærksom på, at der kan være perspektiver i, at der arbejdes mod, at retningslinjer, instrukser mv. i Regionens Infonet bedre kan videreformidles til kommuner og øvrige samarbejdsparter.*

1. Hjerte – ved Formandskabet

Kommunerne har pr. 1.1.2020 overtaget patientuddannelse og specialiseret hjerterehabilitering. Hver kommune bedes forud for mødet indsende en status til sekretariatet på, hvordan arbejdet forløber.

***Referat***

*Alle kommuner indsender status, som er vedlagt referatet.*

*Den generelle tilbagemelding er, at tilbuddet fungerer godt, dog med færre deltagere end forventet. Fanø gennemfører primært individuelle forløb. Vejen har ikke opdelt i specialiseret og almen.*

*Det blev bemærket, at SVS pt. Ikke udarbejder genoptræningsplaner, hvilket foreløbigt gælder i 14 dage (pga. presset fra COVID-19). Marianne Thomsen sørger for løbende opdatering til kommunerne.*

1. Rygestopindsatsen- ved Formandskabet

SVS har pr. 16. december sendt 1081 henvisninger til kommunerne til rygestop. Fordelingen af henvisningerne kan ses i bilag 1.

***Referat***

*Der er igen flere henvisninger til rygestop, efter det dyk, der var i sommers. Billund både ringer og skriver til borgerne.*

*Der er enighed om at fortsætte den gode udvikling.*

1. KOL-landsdelsprogrammet- ved Formandskabet

Løsningerne fra CGI er blevet udskudt igen, og hele projektet er igen blevet udskudt.

Esbjerg Kommune præsenterede deres tilbud om en SSL løsning på SOF-mødet den 19. oktober 2020. Esbjerg Kommune efterspørger en status på, hvem der ønsker at benytte sig af tilbuddet.

**Indstilling**

Det indstilles, at SOF SVS:

* Tager orienteringen om Sydvestjysk Diabetesudvalg til orientering og drøfter behovet for fælles kommunikation om nye retningslinjer inden for diabetes
* Tilkendegiver om Esbjerg Kommunes SSL løsning ønskes
* Tager sagerne til orientering

***Referat***

*Flere efterspørger at få service og logistik adskilt i tilbuddet, så det bliver mere gennemsigtigt, hvad de enkelte elementer indeholder og indebærer. Esbjerg vil forsøge at finde en pris på løsningen, selvom det er vanskeligt.*

### Drøftelse af kommissorie for lokale implementeringsgrupper (kl. 14.05-14.15) – ved Formandskabet

På SOF-mødet den 19. oktober 2020 blev nedsættelse af lokale implementeringsgrupper i relation til Sundhedsaftalen 2019-2023 drøftet. Det blev besluttet, at der skulle udarbejdes udkast til kommissorier for lokale implementeringsgrupper, som følger indsatserne i sundhedsaftalen. Der var enighed om, at uanset antal og typer af implementeringsgrupper, så skal de kun mødes, når der er et reelt fagligt behov for at mødes.

Sekretariatet har udarbejdet et udkast til implementeringsgrupper. Den første del af kommissoriet er generisk og gælder for alle fire følgegrupper, som navngives efter følgegrupperne.

Formålet med implementeringsgrupperne er overordnet at sikre sammenhængende borger/patientforløb imellem sundhedsvæsenets sektorer i Region Syddanmark for dermed at styrke trygheden, kontinuiteten og den faglige kvalitet i de tværsektorielle patientforløb.

Implementeringsgrupperne skal primært kvalitetssikre- og udvikle det tværsektorielle samarbejde relateret til de opgaver, der stilles fra følgegrupperne via SOF-SVS. Sekundært skal implementeringsgrupperne løse opgaver, der i regi af SOF-SVS vurderes at være relevante at placere her.

Sidst i kommissoriet beskrives de konkrete opgaver for de enkelte følgegrupper.

|  |
| --- |
|  |

**Indstilling:**

Det indstilles, at SOF SVS:

* + - Drøfter udkast til kommissorie for implementeringsgrupperne

***Referat***

*Det besluttes at grupperne kan nedsættes løbende, som der opstår behov for det. Målsætningerne fra Sundhedsaftalen 2019-2023 skal indsættes i kommissorierne.*

*Det blev aftalt, at drøftelse af bemanding af implementeringsgrupperne afventer til næste SOF møde.*

*Det blev bemærket, at der er en regional arbejdsgruppe om casekataloget, som muligvis ikke fremgår af følgegrupperne. Der tjekkes op på dette. Arbejdsgruppen indskrives i kommissoriet, så hjælpemiddelområdet fremgår tydeligt.*

### Drøftelse af implementering af Forløbsprogrammet for rehabilitering og palliation på kræftområdet (Kl.14.15-14.25) – Ved Formandskabet

*(Sagen er udskudt fra forrige møde).*

Sundhedsstyrelsen udgav i 2018 et nyt forløbsprogram om rehabilitering og palliation på kræftområdet (<https://www.sst.dk/~/media/B0FD5078B1654B33A9E744CCBAE89022.ashx>). I forbindelse med det tidligere nationale forløbsprogram har regionen og de syddanske kommuner udarbejdet en implementeringsplan, men dette er ikke gjort for det nye forløbsprogram.

Følgegruppen for uddannelse og arbejde har til opgave at følge arbejdet med forløbsprogrammet, og på det første møde i følgegruppen er det besluttet, via SOF’erne at afdække den nuværende implementeringsstatus med Forløbsprogrammet for rehabilitering og palliation i forbindelse med kræft. Herunder antallet af behovsvurderinger og hvor SOF’erne ser behov for fælles indsatser.

Følgegruppen efterspurgte input henover sommeren, hvorfor der ikke var mulighed for at sætte sagen på et SOF-møde. Følgende spørgsmål blev derfor udsendt til alle SOF-repræsentanter:

* Har forløbsprogrammet givet anledning til implementeringsindsatser i det lokale samordningsforum. Hvilke indsatser er iværksat?
* Er der tiltag i forhold til monitorering af behovsvurderinger
* Er der iværksat indsatser for at styrke forløbskoordinationen?
* Hvordan vurderes udbuddet af borger- og patientrettede tilbud i forhold til borgernes behov og tilstand? Tilbydes de rette indsatser?
* Er der særlige punkter i forløbsprogrammet og/eller områder i forhold til rehabilitering og palliation i forbindelse med kræft, som kalder på fælles indsatser? Hvilke tværsektorielle indsatser efterspørges?

De indkomne svar fremgår af bilag.

Følgegruppen drøftede de indkomne input og besvarelser på deres møde i august. Af referat fra dette møde fremgår det, at:

* SOF FYN og SOF Sønderjylland har nedsat arbejdsgrupper, der aktuelt udarbejder lokale implementeringsplaner og de forventes færdige i løbet af efteråret 2020. SOF-Lillebælt drøfter i efteråret 2020 om deres tidligere tværsektorielle koordineringsgruppe skal genetableres.
* Der arbejdes lokalt med modeller for monitorering af behovsvurderinger og der arbejdes på mere ensartethed på området samt at flere kommuner foretager monitorering - Da de øvrige
* SOF’er er i gang med lokale implementeringsplaner, kan de på nuværende tidspunkt ikke pege på behov for fælles tværsektorielle implementeringsindsatser.
* Fra Kommunerne i SOF Sydvestjysk Sygehus er der peget på områder der kalder på fælles implementeringsindsatsatser, som fx at kommunerne ønsker elektronisk besked både i de tilfælde, hvor der er og der ikke er udarbejdet behovsvurderinger fra sygehusets side.

Følgegruppen konkluderede, at der lokalt i SOF’erne arbejdes med implementeringen af det nationale forløbsprogram, og at følgegruppen afventer SOF’ernes implementeringsarbejde og derefter samler op på, om der på tværs af SOF’erne efterspørges fælles implementeringsindsatser.

Der iværksættes således ikke noget fra Følgegruppens side på nuværende tidspunkt. Der lægges derfor op til en drøftelse af, hvorvidt der er behov for nedsættelse af en arbejdsgruppe eller på anden måde skal sættes fokus på samarbejdet om forløbsprogrammet i regi af SOF SVS.

Det skal bemærkes, at der i Region Syddanmarks budgetforlig for 2021 er fokus på senfølger efter kræft, og tre ud af de kommende 107 nye sygeplejersker i Region Syddanmark (regeringens beslutning) allokeres derfor til dette område.

**Indstilling**

Det indstilles, at SOF SVS:

* Drøfter samarbejdet omkring rehabilitering og palliation på kræftområdet

***Referat***

*SVS: Fokus på senfølger. Budgetaftalen for 2020 har givet midler til et specialiseret fokus på senfølger og oprettelse af Senfølgeklinikker*

* *Spørgsmål til kommune: hvad skal SVS være opmærksom på når vi bygger initiativ omkring senfølger?*
  + *Vigtigt at vi taler tæt sammen, og ikke sender borgere ”unødvendigt” på landevejen.*
  + *Der mangler samarbejdet med praktiserende læger.*
  + *Praktiserende læger bliver ikke brugt, patienten har kontakt til sygehuset.*
* *Der er et ønske fra kommunerne om, at behovsvurdering gøres elektroniske. Der rettes henvendelse til Jytte Møller med henblik på at høre almen praksis vurdering heraf.*
* *Når MIT SYGEHUS udvikles, kommer der muligvis en mulighed for, at behovsvurderingen kan gøres elektronisk, hvilket vil være en stor fordel.*

### Drøftelse af rammeaftalen for infektionshygiejnisk rådgivning fra sygehusene til kommunerne (Kl. 14.25-14.35)- ved Lene Bruun

Følgegruppen for forebyggelse har sendt en række evalueringsspørgsmål til de lokale samordningsfora i forbindelse med evalueringen af den nuværende rammeaftale for infektionshygiejnisk rådgivning fra sygehusene til kommunerne. Følgegruppen beder om, at SOF´erne drøfter følgende:

* Er opbygningen og indholdet i rammeaftalen fortsat relevant? Hvis nej, uddyb gerne mangler/behov.
* Har COVID-19 ændret på kommunernes behov i forhold til rammeaftalen? I så fald, hvordan?
* Hvordan har I oplevet det generelle tværsektorielle samarbejde omkring infektionshygiejne?
* I hvor høj grad oplever I, at rammeaftalen er med til at understøtte det tværsektorielle samarbejde omkring infektionshygiejne? Uddyb gerne mangler/behov.
* Hvad skal der til for at rammeaftalen i højere grad end i dag kan understøtte kommunernes behov for infektionshygiejnisk rådgivning?
* Er 4 år fortsat en passende varighed i forhold til rammeaftalens gyldighed?

**Indstilling**

Det indstilles, at SOF SVS:

* Drøfter ovenstående spørgsmål

***Referat***

*En generel tilbagemelding fra SOF SVS:*

* *Kommunernes kompetencer er øget inden for området, siden aftalen oprindeligt blev indgået.*
* *Vejen og SVS har haft fast samarbejde omkring hygiejne og været glade for det.* 
  + *Hvis der skal laves en ny aftale omkring det, skal der også laves en behovsafklaring. Hvad skal aftalen indeholde fremadrettet. Der er ønske om, at næste aftale formuleres bredere, så skoler og dagtilbud også tages med.*
* *Varde har været glade for aftalen, men de oplever, at rammeaftalen i nogle tilfælde er for stram og svær at få til at matche de aktuelle behov. Den skal være bredere, så skoleområdet f.eks. også kan indeholdes.*
* *Fanø har ikke prøvet aftalen af endnu.*
* *Generelt et ønske, om mere fleksibilitet i aftalen. Mere netværksbaseret med undervisningsdage.*
* *Esbjerg Kommune ser behov for en vederlagsfri aftale, så der nærmere sparres, som det ses på andre områder. Der er behov for, at også andre områder end sundheds- og ældreområdet er omfattet.*
* *SVS har oplevet stor efterspørgsel på sparring og rådgivning under COVID-19 fra alle kommuner.*

### Status på ”KomTil- fra udvikling til drift” (Kl. 14.35-14.45)- ved Vivi L. Jakobsen

Projektet ”KomTil – fra udvikling til drift” har i 2020 understøttet en implementering af den tværsektorielle brug af KomTil som samtalestøtte til mennesker med afasi. Afdelingen Kommunikation & Hjælpemidler ved Esbjerg Kommune har i 2020 haft ansvaret for den daglige projektstyring. Dette er sket i tæt samarbejde med Syddansk Universitet. Syddansk Universitet har foretaget en evaluering af projektaktiviteterne i ”KomTil – fra udvikling til drift”. Resultaterne heraf præsenteres på mødet. På mødet vil der også blive givet en økonomisk status over projektets aktiviteter i 2020.

Der har været oprettet en arbejdsgruppe for KomTil – 2020 bestående af repræsentanter fra Hjerneskadeforeningen, Syddansk Universitet, Esbjerg Kommune, Varde Kommune samt Sydvestjysk Sygehus. Sidstnævnte har fungeret som projektsekretariat.

Sideløbende har Sydvestjysk Sygehus med input fra Hjerneskadeforeningen, Syddansk Universitet, Esbjerg Kommune, Varde Kommune samt Vejen Kommune udarbejdet en klinisk retningslinje for brugen af KomTil. Samarbejdet har haft til formål at sikre, at retningslinjen til brug på Sydvestjysk Sygehus indeholder et patientperspektiv med sigte på et velfungerende sammenhængende patientforløb samt inddrager de tværsektorielle behov for en optimal sammenhængende sagsgang.

Metoder og værktøjer udviklet under KomTil vil i 2021 også blive implementeret på Sygehus Sønderjylland, da der her har været stor interesse i at følge projektet, og efterfølgende i kommunerne i Sygehus Sønderjyllands optageområde.

På mødet gives en orientering om den afsluttende status på ”KomTil – fra udvikling til drift” samt en plan for fremadrettet brug af KomTil efter 2020, hvor det allerede etablerede og velfungerende tværsektorielle samarbejde omkring KomTil fastholdes i drift. Projektet afsluttes med udgangen af 2020. Der er indgået aftale med Hjerneskadeforeningen om fremadrettet ”National markedsføring af metoder og værktøjer bag KomTil”.

# **Indstilling:**

Det indstilles, at:

* Resultaterne af SDU-evalueringerne af ”KomTil – fra udvikling til drift” tages til efterretning
* Oversigten over den økonomiske aktivitet i projektet ”KomTil – fra udvikling til drift” tages til efterretning
* Retningslinen for brug af KomTil - med input fra optagekommunerne - implementeres på Sydvestjysk Sygehus
* Retningslinjen for brug af KomTil på Sydvestjysk Sygehus tages til efterretning i forhold til brug ved den kommunale opgavevaretagelse
* Hjerneskadeforeningen varetager fremadrettet den nationale markedsføring af metoder og værktøjer udviklet under projektet KomTil – der henvises til de lokale sydvestjyske aktører.

***Referat***

*Der var stor ros og anerkendelse til projektet og materialet. Det blev bemærket, at det er meget vigtigt med ledelsesmæssig opbakning, hvis metoderne og værktøjet skal bruges optimalt.*

*Organisationerne har forskellige forudsætninger, så det vil være forskelligt i hvilket omfang, der kan arbejdes med det.*

*Varde udtrykte særligt, at der er opbakning der fra.*

### Dagsorden til næste møde i SOF SVS – Ved Formandskabet

* Faste dagsordenspunkter
* Status på COVID-19
* Hjerterehabilitering

***Referat***

*Forslag fra SVS om temadrøftelse med fokus på LKT hoftenære lårbensbrud. Det er en befolkningsgruppe som vi har data på og hvor overgange på tværs af sektorer kan optimeres.*

* *Der var opbakning til, at det sættes på et kommende møde.*

### Gensidig orientering – ved Formandskabet

***Referat***

*Esbjerg har ansat en koordinator, som skal stå for senhjerneskade området.*

*Fanø: Nanna Sunbjørg Jancyardottir, overtager fremmøde i SOF fra Agnete Steffensen.*

### Eventuelt- ved Formandskabet